Wat veroorsaak nierstene? - WelstandWelstand
Tuis / Advies / Wat veroorsaak nierstene?
Nierstene is harde, klipagtige stukkies materiaal wat in een of albei niere vorm.
Nierstene word deur hoë vlakke van sekere minerale en soute in jou urine veroorsaak. Die stene se grootte wissel van klein kristalle tot groter stene wat uiters pynlik kan wees.
Daar is baie oorsake van nierstene en dit kan enige deel van die urienweg beïnvloed, van die niere tot die blaas. Nierstene word dikwels skadeloos deur die liggaam uitgeskei, maar groter stene kan bloeding of infeksies veroorsaak.
ʼn Niersteen sal moontlik eers simptome tot gevolg wanneer dit in die nier rondbeweeg of in die ureter (buis vanaf die nier tot by die blaas) inbeweeg.
Tekens en simptome van nierstene:
Erge pyn in die lae rug, in die sy en die maag
Die behoefte om gedurig te urineer
Pyn of ongemak wanneer jy urineer
Urine wat pienk, rooi of bruin is
Naarheid of vomering
Koors en kouekoors indien daar reeds infeksie is
Diagnose van ʼn niersteen:
Nierstene word gewoonlik gediagnoseer deur ʼn CT-skandering of x-strale. Die meeste nierstene sal mettertyd deur die ureter na die blaas beweeg. Behandeling sluit pynbeheermedisyne in en in sommige gevalle medikasie om die urinale verloop te vergemaklik. Indien ʼn niersteen nie self uitbeweeg nie is daar chirurgiese tegnieke om dit te verwyder.
Die behandeling van nierstene hang ook af van die grootte van die steen en die ligging daarvan.
Hoekom kry ek nierstene?
Indien iemand in jou familie nierstene het, is die kans groter dat jy dit ook kan kry.
Jou kans om nierstene te kry vergroot indien jy nie elke dag genoeg water drink nie.
Sekere diëte kan ook nierstene tot gevolg hê aangesien ʼn dieet met te veel sout byvoorbeeld tot gevolg het dat jou niere meer kalsium moet filtreer.
Vetsug verhoog die risiko vir nierstene.
Ander mediese toestande, sekere medikasie en sekere urienweginfeksies kan ook tot nierstene lei.
Verskillende tipes nierstene
Kalsiumstene is die algemeenste vorm van nierstene en is gewoonlik in die vorm van kalsiumoksalaat. Oksalaat kom natuurlik voor in verskeie kossoorte en word ook daagliks deur jou lewer vervaardig. Sommige vrugte en groente, sowel as neute en sjokolade, het ʼn hoë oksalaatinhoud.
Struvietstene vorm wanneer daar infeksie is. Die stene kan vinnig groei, sonder simptome of waarskuwing.
Uriensuurstene kan vorm in mense wat nie genoeg vloeistowwe inkry nie en diegene wat ʼn hoë proteïen-dieet volg.
Sistienstene vorm in mense wat aan ʼn oorerflike toestand ly wat veroorsaak dat die niere te veel van sekere aminosure uitskei.
Mayo Clinic: https://www.mayoclinic.org/diseases-conditions/kidney-stones/symptoms-causes/syc-20355755
Medicine Net: https://www.medicinenet.com/kidney_stones/article.htm#what_is_the_prognosis_for_kidney_stones
Health Line: https://www.healthline.com/health/symptoms-of-kidney-stones#find-a-doctor
Kom jou skaamheid te bowe met hierdie kragdadige wenke
Mans en vrugbaarheid
Maandag | 11 Junie | 2018
Beskerm só jou inligting aanlyn
Superkosse wat produktiwiteit help verhoog
Donderdag | 07 Junie | 2018
Wat jy moet weet van endometriose